पुलिस ने मूर्तियां चांदी के सिक्के बरामद किए, आरोपी गिरफ्तार
एटीएम लूट मामले का सह आरोपी पकड़ा
बासनीथाना पुलिस ने हेवी इंडस्ट्रियल एरिया स्थित एक फैक्ट्री से चांदी के सिक्के, नकदी, लैपटॉप, राधाकृष्ण की दो बड़ी मूर्तियों को चुराने वाले चोर अनिल प्रजापत को चौबीस घंटे में पकड़ लिया।
पुलिस उपायुक्त (पश्चिम) समीर कुमार सिंह ने बताया कि प्रेमप्रकाश जालानी ने रिपोर्ट दी कि उनकी हेवी इंडस्ट्रियल एरिया में जालानी प्रोडक्ट्स के नाम से फैक्ट्री है। वे 26 दिसंबर को फैक्ट्री बंद करके चले गए और दूसरे दिन रविवार को अवकाश होने से कोई नहीं आया। इस दौरान किसी ने उनकी फैक्ट्री से चांदी के 96 सिक्के, एक लैपटाप, राधा-कृष्ण की करीब 15 इंच की दो मूर्तियां और करीब 1.42 लाख रुपए चुरा लिए। इसके अाधार पर अतिरिक्त पुलिस उपायुक्त (पश्चिम) पीडी धानिया, सहायक पुलिस आयुक्त (पश्चिम) अर्जुनसिंह के निर्देशन और बासनी थानाधिकारी राजेश यादव के नेतृत्व में स्पेशल टीम गठित की गई। इसमें एसआई रामभरोसे, हैड कांस्टेबल जगदीश सिंह, कांस्टेबल मजीद खां, पप्पाराम, तेजाराम, रोहिताश भंवरलाल को शामिल किया गया। टीम ने फैक्ट्री में काम करने वाले कर्मचारियों की सूची तैयार की। इसमें कुड़ी हाउसिंग बोर्ड जीडी कॉलेज के पास सेक्टर संख्या 4 निवासी अनिल प्रजापत (30) पुत्र स्व. ओमप्रकाश जो पिछले आठ सालों से यहां काम कर रहा था, पर शक की सुई घूमी। उसका पिछला रिकाॅर्ड तलाशा गया तो डीडीपी नगर निवासी पुनीत सोनी के यहां से भी नकबजनी का मामला सामने आया, जिसमें उससे माल बरामदगी हो गई थी। इस पर पुलिस ने उसे पकड़ लिया और उससे एक लैपटॉप, दो मूर्तियां, चांदी के 96 सिक्के बरामद कर लिए। नकदी बरामदगी के प्रयास चल रहे हैं।
बंदमकान के ताले तोड़ घरेलू सामान चुराया| बाबूलक्ष्मणसिंह चौराहे के पास एक बंद मकान में चोरों ने सेंध लगा कर घरेलू सामान चुरा लिया। महामंदिर थाना पुलिस के अनुसार बाबू लक्ष्मण सिंह चौराहे के पास रहने वाले हीरालाल रैगर ने रिपोर्ट दी कि वह गत 24 दिसंबर को परिवार सहित बाहर गया हुआ था। इस बीच दो दिन घर सूना रहने पर चोरों ने घर में प्रवेश कर घरेलू सामान चुरा लिए।
hin_Deva hin_Deva hin_Deva hin_Deva hin_Deva